Наталля. А хто хоча танцаваць, скакаць, выходзьце, людзі добрыя, на польку. Па парах выходзьце, трэба чатыры пары. Бачыце, колькі абручоў, але на адзін менш, чым пар. Вы пад музыку рухаецеся па крузе: як толькі музыка спыніцца, вы ўскокваеце ў круг. Тая пара, якая не паспее ўскочыць у круг, выходзіць з гульні. А Ганначка з Алесяй пакажуць, як трэба гэта рабіць, а вы паглядзіце і рабіце, як яны. (Паказваюць.) Ну, паглядзім, хто з вас самы спрытны. Пачалі! Вось ужо і тры пары засталіся. Хто ж з іх самы спрытны? Самымі спрытнымі аказаліся … (Полька. Танцавальны конкурс.)